**Pilisborosjenő Község Önkormányzatának**

*12/2015. (VIII.12.) (hatályos 2015.08.13. napjától) számú rendelete* az önkormányzat tulajdonában álló lakások és helyiségek bérletéről és elidegenítéséről szóló 15/2012. (V.9.) (hatályos 2012. május 10. napjától) önkormányzati rendelet módosításáról

Pilisborosjenő Község Képviselő-testülete a helyi önkormányzatokról szóló többször módosított 1990. évi LXV. törvény 16. § (1) bekezdésében, a lakások és helyiségek bérletére, az elidegenítésükre vonatkozó egyes szabályokról rendelkező többször módosított 1993. évi LXXVIII. törvény (a továbbiakban: Ltv.) 3. § (1) bekezdésében kapott felhatalmazás alapján az önkormányzat tulajdonában álló lakások és helyiségek bérletéről és elidegenítéséről szóló 15/2012. (V.9.) (hatályos 2012. május 10. napjától) önkormányzati rendelet (a továbbiakban R.) módosításáról az alábbi rendeletet alkotja:

1.§ A R. kiegészül egy 31/A.§-sal.

„31/A.§ A Pilisborosjenő, 0135/11 hrsz-ú ingatlan határozatlan időre is bérbe adható, illetve a már birtokban lévő használó részére pályáztatási eljárás mellőzhető. Az ingatlan bérbeadása csak képviselő-testületi döntéssel tehető meg, bizottságra, vagy polgármesterre a bérbeadási jog nem ruházható át.”

**2.§** Jelen rendelet 2015.08.13. napjától hatályos, és kihirdetéséről a jegyző gondoskodik.

**Küller János Hegedűsné dr. Hovánszki Tímea**

**polgármester jegyző**